section_heading: 1990-e
paragraph_text: 1994. godine su Burton i njegov tadašnji česti koproducent Denise Di Novi, producirali fantastičnu komediju Cabin Boy s komičarem Chrisom Elliottom u glavnoj ulozi, a scenarij je napisao i film režirao Adam Resnick. Prvotno je Burton trebao režirati film nakon što je vidio Elliottov nastup u Get a Life, no predao je režisersku ulogu Resnicku, jer je njemu bio ponuđena režija Ed Wooda. Burtonov sljedeći film Ed Wood (1994), bio je mnogo manjeg budžeta, prikazujući život kultnog nevještog redatelja Ed Wooda. U glavnoj ulozi je bio Johnny Depp. Film odaje počast niskobudžetnoj znanstvenoj fantastici i horor filmovima iz Burtonovog djetinjstva, a svog komičnog protagonista i njegove raznolike suradnike prikazuje s iznenađujućom naklonošću i razumijevanjem. Zbog kreativnih svađa koje su se dogodile tijekom snimanja filma Predbožićna noćna mora, Danny Elfman je odbio biti kompozitor te je zadatak prešao na Howarda Shorea. Dok je početkom prikazivanja u kinima bio komercijalni neuspjeh, film Ed Wood je ipak dobro prihvaćen od strane kritičara. Martin Landau osvojio je Oscara u kategoriji najboljeg sporednog glumca za svoj portret Bele Lugosia, a film je dobio nagradu za najbolju šminku. Unatoč Burtonovoj namjeri da i dalje režira Batmanove franšize, u studiju Warner Brothers su smatrali da film Batman se vraća nije bio prikladan za djecu zbog svog mračnijeg karaktera. Kako bi privukli mlađu publiku, odlučeno je kako će Joel Schumacher, koji je režirao film poput Klijenta, režirati treći film, dok će ga Burton producirati zajedno s Peterom MacGregor-Scottom. Michael Keaton je odlučio napustiti ulogu glavnog lika, a preuzeo ju je Val Kilmer. Snimanje filma Batman zauvijek je započelo krajem 1994. godine s novim glumcima: Tommy Lee Jones kao Harvey Dent/Two-Face, Nicole Kidman kao Dr. Chase Meridian, Chris O'Donnell kao Dick Grayson/Robin i Jim Carrey kao Edward Nygma/The Riddler; jedina dva glumca koja su se vratila su bili Pat Hingle kao Commissioner Gordon i Michael Gough kao Alfred Pennyworth. Film u kombinaciji tame koja je karakterizirala sagu, te boja i neonskih znakova koje je predložio Schumacher, bio je ogroman uspjeh te je zaradio 336 milijuna dolara. Iz studija Warner Brothers su zahtijevali da Schumacher obriše neke scene tako da film ne bude kao njegov prethodnik Batman se vraća (kasnije su dodane pri objavljivanju DVD-a 2005. godine).